Diari Oficial de la Generalitat Valenciana


Sumari del DOGV 8452, del 27-12-2018 (2018/12017)

RESOLUCIÓ de 21 de desembre de 2018, de la Conselleria d'Educació, Investigació, Cultura i Esport, per la qual s'incrementa l'import màxim de les ajudes individualitzades de transport escolar per al curs 2018-2019 destinades a finançar el transport escolar de l'alumnat escolaritzat en Educació Infantil de segon cicle, Educació Primària, Educació Secundària Obligatòria i Educació Especial en centres públics dependents de la Generalitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8452

Data del DOGV
:   27-12-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/12179


Data del document
:   21-12-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 21 de desembre de 2018, de la Conselleria d'Educació, Investigació, Cultura i Esport, per la qual s'incrementa l'import màxim de les ajudes individualitzades de transport escolar per al curs 2018-2019 destinades a finançar el transport escolar de l'alumnat escolaritzat en Educació Infantil de segon cicle, Educació Primària, Educació Secundària Obligatòria i Educació Especial en centres públics dependents de la Generalitat. [2018/12156]  
Per mitjà de l'Ordre 65/2015, de 18 de juny, de la Conselleria d'Educació, Cultura i Esport, s'aproven les bases reguladores per a la convocatòria d'ajudes individuals per al servei de transport escolar.  
  
Per Resolució de 6 de juny de 2018, del conseller d'Educació, Investigació, Cultura i Esport, es convoca la concessió d'ajudes individuals per al servei de transport escolar per al curs escolar 2018-2019 (DOGV 8313, 08.06.2018), per l'import global màxim d'1.667.000,00 euros, 995.000,00 euros a càrrec de la línia de subvenció S0827000, del capítol IV, programa 422.20, i 634.000,00 euros a càrrec de la línia S7893000, del capítol IV, programa 422.30, de la Llei de pressupostos de la Generalitat per a l'exercici 2018.  
La convocatòria preveu, en l'apartat tercer Crèdit pressupostari, que aquest import podrà ser incrementat amb una quantia addicional, que no requerirà una nova convocatòria, de conformitat amb el que s'estableix en l'article 58, apartat 2, del Reglament de la Llei general de subvencions.  
Una vegada realitzada la valoració de les sol·licituds presentades per l'alumnat d'ensenyaments d'Educació Primària i Secundària, es requereix un increment en les dotacions pressupostàries dels programes 422.20, Ensenyament Primari, i 422.30, Ensenyament Secundari, per a l'exercici 2018.  
Havent sigut aprovat l'expedient de modificació pressupostària per a l'exercici 2018, pel qual s'incrementa el crèdit màxim que finança aquestes ajudes, transferint 143.000,00 euros del programa 422.20, Ensenyament Primari, capítol IV, línia S829, Ajudes menjador escolar Educació Primària, al programa 422.20, Ensenyament Primari, capítol IV, línia S0827, Transport escolar. Ajudes individualitzades, i al programa 422.30, Ensenyament Secundari, capítol IV, línia S7893, Transport escolar. Ajudes individualitzades, de forma que els esmentats crèdits queden de la manera següent:  
  
Programa Línia Dotació inicial  
exercici 2018 Modificació Dotació definitiva  
exercici 2018  
422.20 S0827 995.000,00 € +108.000,00 - 1.103.000,00 €  
422.30 S7893 634.000,00 € +35.000,00 - 669.000,00 €  
Total 1.633.510,00 € 0,00 - 1.772.000,00 €  
  
  
En virtut del que s'ha exposat i de conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer  
Incrementar l'import destinat a finançar la present convocatòria, en aplicació del que es disposa en l'apartat tercer, punt 2, de la Resolució de 6 de juny de 2018, del conseller d'Educació, Investigació, Cultura i Esport, per la qual es convoca la concessió d'ajudes individuals per al servei de transport escolar per al curs escolar 2018-2019, quedant redactat l'apartat tercer, punt 1, de la manera següent:  
  
«Tercer. Crèdit pressupostari  
1. El crèdit màxim per al finançament de les ajudes individuals de transport escolar en el curs 2018-2019 serà d'1.810.000,00 euros.  
Per a l'anualitat 2018 del curs escolar 2018-2019, l'import global màxim és d'1.103.000,00 euros amb càrrec a la línia de subvenció S0827000, del capítol IV, programa 422.20; i de 669.000 euros amb càrrec a la línia de subvenció S7893000 del capítol IV, programa 422.30 de la Llei de pressupostos de la Generalitat per a l'exercici 2018.  
  
Per a l'anualitat de 2019 del curs escolar 2018-2019, l'import serà de 22.000,00 euros amb càrrec a la línia de subvenció S0827000, del capítol IV, programa 422.20; i de 16.000,00 euros amb càrrec a la línia de subvenció S7893000 del capítol IV, programa 422.30, i quedarà condicionat a l'existència de crèdit pressupostari suficient i adequat per a atendre-les en la corresponent Llei de pressupostos de la Generalitat per a l'exercici 2019.»  
  
Segon  
La present resolució entrarà en vigor el dia que es publique en el Diari Oficial de la Generalitat Valenciana.  
  
De conformitat amb el que estableixen els articles 112, 123 i 124 de la Llei 39/2015 d'1 d'octubre, del procediment administratiu comú, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, les persones interessades podran interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'ha d'interposar davant del conseller d'Educació, Investigació, Cultura i Esport en el termini d'un mes a comptar des de l'endemà de la seua publicació.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació, o a partir de l'endemà del dia en què es notifique la resolució expressa del recurs de reposició o en què aquest es considere presumptament desestimat.  
  
  
València, 21 de desembre de 2018.- El conseller d'Educació, Investigació, Cultura i Esport: Vicent Marzà Ibáñez.